Ehdotus neuvoston päätökseksi Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta (MEDIA II - Kehittäminen ja levitys) (1996-2000)



Virallinen lehti nro C 108 , 29/04/1995 s. 0008



Ehdotus neuvoston päätökseksi Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta (MEDIA II - Kehittäminen ja levitys) (1996-2000) (95/C 108/05) (ETA:n kannalta merkityksellinen teksti) KOM(94) 523 lopull. - 95/0027(CNS) (Komission esittämä 28 päivänä helmikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 artiklan 3 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Eurooppa-neuvostossa Brysselissä 10 ja 11 päivänä joulukuuta 1993 kokoontuneet valtionpäämiehet tai hallitusten päämiehet ovat hyväksyneet valkoisen kirjan "Kilpailukyvystä, kasvusta ja työllisyydestä" Euroopan unionin ja sen jäsenvaltioiden toiminnan viitteeksi kannattaen teollisen kehityksen suuntausta, joka perustuu yleismaailmalliseen kilpailuun, kasvun ja työllisyyden osatekijään; edellä mainitussa valkoisessa kirjassa, ja erityisesti sen 5-C luvussa, vahvistetaan audiovisuaalisen alan taloudellinen tärkeys, Eurooppa-neuvostossa Korfulla 24 ja 25 päivänä kesäkuuta 1994 kokoontuneet valtionpäämiehet tai hallitusten päämiehet ovat ottaneet huomioon Bangemannin ryhmän kertomuksen "Eurooppa ja maailmanlaajuinen tietoyhteiskunta - Suosituksia Euroopan neuvostolle", jossa tunnustetaan erityisesti audiovisuaalisen teollisuuden ohjelmien sisällön strateginen merkitys, perustamissopimuksen 128 artiklan 4 kohdan mukaisesti yhteisön on otettava huomioon muussa saman sopimuksen puitteissa toteutettavassa toiminnassa kulttuurinäkökohdat; sen on huolehdittava siitä, että ohjelmaan osallistuminen heijastaa eurooppalaisen kulttuurin monimuotoisuutta, yhteisessä kokouksessaan 28 päivänä syyskuuta 1994 "teollisuus/teleliikenne" neuvosto on hyväksynyt komission 19 päivänä heinäkuuta 1994 antaman tiedonannon nimeltä "Kohti Euroopan tietoyhteiskuntaa: toimintasuunnitelma" (1) ja painottanut tarvetta parantaa eurooppalaisen audiovisuaalisen teollisuuden kilpailukykyä, neuvosto on ottanut huomioon 17 päivänä kesäkuuta 1994 vihreän kirjan "Audiovisuaalisia ohjelmia tuottavan teollisuuden kehittämisen strategiset vaihtoehdot" (2), komissio on kuullut alan ammattilaisia edellä mainitussa vihreässä kirjassa esitellyistä vaihtoehdoista erityisesti järjestämällä "Euroopan audiovisuaalikonferenssin" Brysselissä 30 päivästä kesäkuuta 2 päivään heinäkuuta 1994, Euroopan parlamentti on tutkinut päätöslauselmassaan toukokuun 6 päivänä 1994 (3) audiovisuaalisen alan ongelmia neuvoston direktiivin 89/552/EY (4) (Televisio ilman rajoja) mukaisesti valmistellessaan "Euroopan audiovisuaalikonferenssia" ja arvioinut, että ne etusijalle asetettavat tekijät, jotka määriteltiin erityisesti MEDIA-ohjelman muutoksista käytävän keskustelun aikana, eli esituotanto, levitys ja koulutus, muodostavat olennaisen päämäärän, joka on saavutettava systemaattisten ja lujien eurooppalaisten verkostojen hahmottelemiseksi, talous- ja sosiaalikomitea on antanut lausunnon (5) vihreästä kirjasta "Audiovisuaalisia ohjelmia tuottavan teollisuuden kehittämisen strategiset vaihtoehdot" ja arvioinut, että "MEDIAn kaltaisilla eurooppalaisessa mittakaavassa laadituilla ohjelmilla voisi olla myönteinen vaikutus ohjelmien rakenteen ja Euroopan tuotantokeinojen kehitykseen", komissio on pannut täytäntöön neuvoston päätöksellä 90/685/ETY (6) antaman "Toimintaohjelman Euroopan audiovisuaalisen teollisuuden kehittämisen edistämiseksi (Media 1991-1995)", johon kuuluu erityisesti Euroopan audiovisuaalisten teosten kehittämisen ja levityksen tukemiseen tarkoitetut toiminnat, neuvosto kokouksessaan 5 päivänä marraskuuta 1993 tutustuttuaan komission 23 päivänä heinäkuuta 1993 antamaan tiedonantoon, joka koski MEDIA-ohjelmasta kaksi vuotta sen täytäntöönpanon jälkeen laadittua arviointikertomusta, totesi, että "olisi tutkittava sellaisia toimenpiteitä, jotka olisivat tarpeen MEDIA II -ohjelman käynnistämiseksi vouden 1995 jälkeen", Eurooppa-neuvosto kokouksessaan Essenissä 9 ja 10 päivänä joulukuuta 1994 pyysi komissiota tekemään ehdotuksia uutta MEDIA-ohjelmaa varten, MEDIA-ohjelmassa saadut kokemukset huomioon ottaen olisi toimittava pääasiassa ennen tuotantoa ja sen jälkeen (esi- ja jälkituotanto); olisi ensisijaisesti vahvistettava alan yrityksiä, erityisesti pieniä ja keskisuuria yrityksiä ja kannustettava levittäjien/esittäjien ja tuottajien yhteistyötä, Euroopan audiovisuaalimarkkinoiden syntyyn tarvitaan eurooppalaisten, eli unionin jäsenvaltioista peräisin olevien, sellaisten teosten kehittämistä, jotka määritellään direktiivin 89/552/ETY 6 artiklassa, audiovisuaalisia ohjelmia tuottavan teollisuuden kilpailukyky edellyttää uusien teknologioiden käyttöä ohjelmien kehittämisen eri vaiheissa, eurooppalaisten elokuvateosten levitysedellytyksiä eurooppalaisilla ja kansainvälisillä markkinoilla olisi parannettava, eurooppalaisten teosten televisioesitysten edellytyksiä olisi parannettava, Euroopan tuottajien ja levittäjien näkyvyyttä ja tehokkuutta ohjelmien markkinoilla olisi parannettava, Euroopan audiovisuaalisen teollisuuden kehittäminen edellyttää sellaisia rahoitusrakenteita, jotka soveltuvat julkisten ja yksityisten voimavarojen käytettäväksi saamiseen, kehittämiseen ja levitykseen annettavan tuen osalta on otettava huomioon sellaiset rakenteelliset tavoitteet kuin itsenäisen tuotantosektorin ja erityisesti pk-yritysten kehittäminen tai potentiaalin kehittäminen sellaisissa maissa tai sellaisilla alueilla, joiden audiovisuaalinen tuotantokapasiteetti on alhainen, ja/tai jotka ovat kooltaan tai kielialueeltaan pieniä, ja toissijaisuusperiaatetta noudattaen yhteisön toiminnan on tuettava ja täydennettävä jäsenvaltioiden toimivaltaisten viranomaisten toimintaa, ON PÄÄTTÄNYT SEURAAVAA: 1 artikla Hyväksytään 1 päivästä tammikuuta 1996 alkaen viiden vuoden ajanjaksoksi Euroopan audiovisuaalisten teosten kehittämisen ja levityksen edistämistä koskeva ohjelma (jäljempänä "ohjelma") jonka tarkoituksena on vahvistaa Euroopan audiovisuaalisen alan teollisuutta kehittämisen ja levityksen alalla. 2 artikla Ohjelman tavoitteet ovat seuraavat: 1. Kehittämisen alalla: - edistää eurooppalaisille ja kansainvälisille markkinoille tarkoitettujen tuotantohankkeiden kehittämistä, tukea sellaisia yrityksiä, jotka soveltuvat tällaisten hankkeiden kehittämiseen, - kehittää sellaisia tuotantohankkeita, joissa käytetään uusia luomistekniikkoja, ja tukea sellaisia yrityksiä, jotka soveltuvat tällaisten hankkeiden kehittämiseen. 2. Levityksen alalla: - kannustaa eurooppalaisia levittäjiä sijoittamaan elokuvien tuotantoon ja luomaan kansojen välisiä rakenteita niiden levittämisen varmistamiseksi, - kannustaa televisioyhtiöitä osallistumaan investointeihin eurooppalaisille ja kansainvälisille markkinoille tarkoitettujen teosten tuotantoon ja luomaan kansojen välisiä verkostoja näiden teosten levitystä varten, - tukea ohjelmien monikielisyyttä, - edistää eurooppalaisten tuotantojen, erityisesti itsenäisten tuotantojen, kaupallisiin markkinointitilaisuuksiin pääsyä. 3 artikla Liitteessä kuvatut toimet pannaan täytäntöön 2 artiklassa määrättyjen tavoitteiden toteuttamiseksi. Ne pannaan täytäntöön 6 artiklassa määrättyä menettelyä noudattaen. 4 artikla Niiden, jotka saavat yhteisöltä tukea ja jotka osallistuvat 3 artiklassa tarkoitettujen toimien täytäntöönpanoon, on osallistuttava huomattavassa määrin niiden rahoitukseen; yhteisöltä saatava rahoitus ei ylitä 50 prosenttia toimien kustannuksista. 5 artikla Ohjelman puitteissa myönnetyt rahalliset tuet myönnetään lainoina, takaisin maksettavina ennakoina tai tukipalkkioina. Ohjelman puitteissa myönnettyjen määrien sekä MEDIA I (1991-1995) -ohjelmaan liittyvien rahamäärien takaisinmaksu toimii syötteenä rahoitusjärjestelmille, joiden tarkoituksena on saada yksityistä ja julkista rahoitusta Euroopan audiovisuaaliselle tuotannolle. 6 artikla 1. Komissio on vastuussa ohjelman toteuttamisesta. 2. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtaja on komission edustaja. Kommission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella valtiolla on oikeus pyytää, että sen kanta merkitään pöytäkirjaan. Komission on, niin suurelta osin kuin on mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 3. Ehdotus komission 2 kohdan mukaisesti toteutettaviksi toimenpiteiksi koskee erityisesti: - ohjelman talousarvion toteuttamista koskevia yksityiskohtaisia sääntöjä, - liitteessä määrättyjen toimintojen toteuttamista koskevia yksityiskohtaisia sääntöjä, - näiden toimintojen seurantaa ja arviointia koskevia yksityiskohtaisia sääntöjä. 7 artikla Kolmen vuoden kuluttua ohjelman täytäntöönpanosta ja kuuden kuukauden kuluessa tämän ajanjakson päättymisestä komissio esittää Euroopan parlamentille, neuvostolle ja talous- ja sosiaalikomitealle arviointikertomuksen saavutetuista tuloksista, ja sen tarvittaessa aiheelliset ehdotukset. Ohjelman toteuttamisen päätteeksi komissio esittää Euroopan parlamentille, neuvostolle ja talous- ja sosiaalikomitealle kertomuksen ohjelman toteuttamisesta ja tuloksista. (1) KOM(94) 347 lopullinen 19.7.1994 (2) KOM(94) 96 lopullinen 6.4.1994 (3) EYVL N:o C 205, 25.7.1994, s. 561 (4) EYVL N:o L 298, 17.10.1989, s. 23 (5) TSK 1000/94, 14.9.1994, s. 6 (6) EYVL N:o L 380, 31.12.1990, s. 37 LIITE 1. TÄYTÄNTÖÖNPANTAVAT TOIMINNAT Ohjelman tarkoituksena on tehdä eurooppalaiselle audiovisuaalisen alan teollisuudelle mahdolliseksi lisätä kilpailukykyään eurooppalaisilla ja kansainvälisillä markkinoilla tukemalla sellaisten teosten kehittämistä, joilla on todellista kaupallista potentiaalia, ja luomalla sekä vahvistamalla kansojen välisiä levitys/lähetysverkostoja. EHDOTETUT TOIMINNAT KOOSTUVAT: 1.1 Kehittämisen alalla tarkoituksena on parantaa fiktiivisten, animaatio- ja dokumenttiteosten kehittämisen edellytyksiä (esituotantoa) eurooppalaisille ja kansainvälisille markkinoille pääsemiseksi, toisin sanoen: - tukea sellaisten fiktiivisten, animaatio- ja dokumenttiteosten kehittämistä (elokuvateatterilevitys, televisio), jotka on tarkoitettu eurooppalaiselle ja kansainväliselle yleisölle suosimalla erityisesti käsikirjoitustekniikan parantamista, - tukea sellaisia yrityksiä, jotka esittävät kehittämishankekokonaisuuksia, joilla on menestymisen mahdollisuuksia eurooppalaisilla ja kansainvälisillä markkinoilla, - edistää sellaisten yritysten verkostoitumista, jotka esittelevät yhteisiä kehittämishankkeita eurooppalaisia ja kansainvälisiä markkinoita varten. 1.2 Levitys/lähetysalalla 1.2.1 Elokuvateatteri- ja videolevitys Tarkoituksena on parantaa sellaisten eurooppalaisten teosten elokuvateatteri- ja videolevityksen edellytyksiä, joilla on suuret menestymismahdollisuudet eurooppalaisilla ja kansainvälisillä markkinoilla, eli: - tukea sellaisten eurooppalaisten jakeluverkostojen luomista, jotka kannustaisivat levittäjiä osallistumaan sellaisten teosten rahoitukseen, joilla on kaupallista potentiaalia eurooppalaisilla ja kansainvälisillä markkinoilla, - suosia sellaisten eurooppalaisten levittäjien verkostoitumista, joilla on näillä markkinoilla yhteisiä strategioita. 1.2.2 Televisioesitykset On tarkoitus parantaa eurooppalaisille ja kansainvälisille markkinoille tarkoitettujen televisioteosten levitystä, eli: - luoda mekanismi, jolla edistetään televisioyhtiöiden osallistumista sellaisten itsenäisten tuotantoyhtiöiden tuottamien teosten rahoitukseen, joilla on suuret mahdollisuudet päästä levitykseen, ja innostetaan niitä esittämään näitä teoksia eurooppalaisilla markkinoilla, - tukea teosten monikielisyyttä (jälkiäänitykset, tekstitys, monikieliset tuotannot). 1.2.3 Itsenäisten tuotantojen markkinointi On tarkoitus parantaa itsenäisten tuottajien ja levittäjien edellytyksiä päästä eurooppalaisille ja kansainvälisille markkinoille toteuttamalla myynninedistämispalveluja ja -toimintoja eurooppalaisella ja kansainvälisellä tasolla järjestettyjen markkinointitapahtumien (markkinat, messut, festivaalit) puitteissa. 2. TÄYTÄNTÖÖNPANOMENETTELY 2.1 Toimintatapa Ohjelman toteuttamiseksi komissio työskentelee tiiviissä yhteistyössä unionin jäsenmaiden audiovisuaalisen teollisuuden julkisten tukielimien kanssa varmistaakseen aloitteiden täydellisen täydentävyyden subsidiariteetin merkityksessä. Komissio pitää huolen siitä, että ohjelmaan osallistuvien alan ammattilaisten jakauma on maantieteellisesti tasapainoinen ja että he edustavat eurooppalaisen kulttuurin monimuotoisuutta. 2.2 Rahoitus Yhteisön antamilla varoilla pyritään toisaalta parantamaan eurooppalaisille ja kansainvälisille yleisöille suunnattujen teosten mahdollisuuksia päästä markkinoille. Toisaalta niillä on tarkoitus vahvistaa tuotanto- ja levitysyrityksiä, joilla on mahdollisuuksia laajeta eurooppalaisilla markkinoilla, ja saada näin aikaan alan teollisuuden rakenteeseen vaikuttavia seuraamuksia. Kummassakin tapauksessa yhteisön osuus on enintään 50 % suunniteltujen toimien kustannuksista, ja se myönnetään takaisinmaksettavina ennakkoina tai lainoina. Lopusta vastaavat alan teollisuuden osapuolet. Kysymysten ollessa teosten monikielisyyden tukemisesta yhteisön suoritus tapahtuu tukipalkkioina. 2.3 Täytäntöönpano Ohjelman toteuttamisessa komissiota avustaa kaksi palvelurakennetta, jotka soveltuvat koordinoimaan toimintalinjojen puitteissa määriteltyjen tehtävien suorittamista. Nämä rakenteet toimivat erikseen kehittämisen ja levityksen alalla: Kehittäminen: - fiktiivisten teosten, animaatioelokuvien ja -sarjojen sekä dokumenttiteosten kehittäminen sekä yrityksille annettava tuki, - sellaisten ohjelmien kehittäminen, joissa käytetään pitkälle kehitettyjä luomisteknologioita, Levitys: - elokuvateatteri- ja videolevitys eurooppalaisilla markkinoilla, - televisio-ohjelmien lähettäminen eurooppalaisilla markkinoilla, - itsenäisten tuotantojen eurooppalaisille ja kansainvälisille markkinoille pääsyn edistäminen. Palvelurakenteet valitaan tarjouspyyntöjen perusteella. Komissio laatii kullekin palvelurakenteelle erikseen toimintaehdot, joissa täsmennetään toimintalinjojen puitteissa määriteltyjen tehtävien toimeenpanoa koskevat yksityiskohtaiset säännöt. Rakenteet hoitavat komission nimissä niille uskottuja varoja, joilla edistetään audiovisuaalisia toimintoja kehittämisen ja levityksen alalla. Palvelurakenteiden on oltava yleishyödyllisiä voittoa tavoittelemattomia elimiä. Rakenteiden valintakriteereissä on otettava erityisesti huomioon - ammatillinen kokemus kehittämisen ja levityksen alalla, - yhteydet audiovisuaalisen teollisuuden asianomaisiin piireihin kansallisella/alueellisella ja jopa eurooppalaisella tasolla, - perusteelliset tiedot eurooppalaisesta audiovisuaalisesta teollisuudesta sekä unionin politiikasta tällä alalla, - hallinnollinen kokemus kansojen välisellä tai eurooppalaisella tasolla, - toimijoiden pätevyys ja hallinnollisen infrastruktuurin lujuus.